Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: a 47/2000. (XII. 18.) PM rendelethez
Paragraph Index: 466

34. számú rovat (Származási ország kódja) helyébe a következő rendelkezés lép: „34. rovat: SZÁRMAZÁSI ORSZÁG KÓDJA A 16. rovatban feltüntetett származási ország kódját kell beírni az EV 34/a) rovatába. Amennyiben a 16. rovatban „TSZ” (Tételsor szerint) bejegyzés szerepel, a 34/a) rovatba tételsoronként kell a vámáru származási országának kódját feltüntetni. „A 34/b) rovatba — Németország (DE), Oroszország (RU) és Spanyolország (ES) vonatkozásában a regionális/tartományi kódot kell feltüntetni. Amennyiben a számlán vagy egyéb az árut kísérő okmányon (a továbbiakban: számla) Európai Közösségbeli (a továbbiakban: EK) származás megjelölése szerepel, az EK azon tagállamának országkódját kell feltüntetni, ahonnan az árut vásárolták, ennek ismerete hiányában, amellyel a szerződést megkötötték. Ha az árut a pán-európai kumulációs rendszer keretében nem közvetlenül EK tagállamból hozzák be és a számlán „EK” származás megjelölés szerepel, akkor is az EK valamely — a rendelkezésre álló adatokból, okmányokból megállapítható — tagállamának országkódját kell feltüntetni. E rovatban csak valamely konkrét ország kódja szerepelhet.”

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes